กฎกระทรวงกฎกระทรวงการพิจารณาและประกาศกำหนดราคาขายปลีกแนะนำพ.ศ. ๒๕๖๐[๑] อาศัยอำนาจตามความในมาตรา๕ วรรคหนึ่ง และมาตรา ๑๗ (๑) แห่งพระราชบัญญัติภาษีสรรพสามิต พ.ศ. ๒๕๖๐รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ๑ กฎกระทรวงนี้ให้ใช้บังคับตั้งแต่วันที่๑๖ กันยายน พ.ศ. ๒๕๖๐ เป็นต้นไปข้อ๒ ในกฎกระทรวงนี้ราคาฐานนิยม หมายความว่าราคาขายปลีกที่พบมากที่สุดในตลาดปกติจากสินค้านั้นซึ่งเป็นประเภท ชนิด คุณภาพและปริมาณเดียวกัน ในการสำรวจของกรมสรรพสามิตรอบเดียวกันโดยไม่รวมภาษีมูลค่าเพิ่มข้อ๓ เมื่อผู้ประกอบอุตสาหกรรมหรือผู้นำเข้าได้แจ้งราคาขายปลีกแนะนำต่ออธิบดีตามมาตรา๑๘ แล้ว ให้กรมสรรพสามิตตรวจสอบราคาขายของสินค้าด้วยวิธีการ ดังต่อไปนี้(๑)ในกรณีที่แจ้งราคาขายต่อผู้บริโภคทั่วไป ให้ตรวจสอบจาก(ก)ราคาขายที่ปรากฏบนสินค้า(ข)ราคาขายที่ปรากฏในสื่อสิ่งพิมพ์หรือสื่ออิเล็กทรอนิกส์(ค)ราคาขายที่ปรากฏในรายการราคา หรือ(ง)ราคาขายที่ได้แจ้งไว้กับส่วนราชการหรือหน่วยงานของรัฐ(๒)ในกรณีที่แจ้งรายชื่อร้านค้าปลีกที่รับสินค้าของผู้ประกอบอุตสาหกรรมหรือผู้นำเข้าเพื่อจำหน่ายให้แก่ผู้บริโภคทั่วไปให้ตรวจสอบจากร้านค้านั้นตามรายชื่อร้านค้าปลีกที่ผู้ประกอบอุตสาหกรรมหรือผู้นำเข้าได้แจ้งไว้ตามมาตรา ๑๘และให้ถือเอาราคาขายปลีกแนะนำของร้านค้านั้น ๆ เป็นราคาขายปลีกแนะนำของผู้ประกอบอุตสาหกรรมหรือผู้นำเข้าเมื่อกรมสรรพสามิตได้ตรวจสอบตาม(๒) แล้วปรากฏว่า มีราคาขายปลีกแนะนำหลายราคาให้ใช้ราคาสูงสุดเป็นราคาขายปลีกแนะนำข้อ๔ การพิจารณาราคาขายปลีกแนะนำที่ผู้ประกอบอุตสาหกรรมหรือผู้นำเข้าแจ้งต่ออธิบดีให้พิจารณาจากต้นทุนการผลิตค่าบริหารจัดการ และกำไรมาตรฐานโดยไม่รวมภาษีมูลค่าเพิ่มให้เป็นไปตามหลักเกณฑ์และวิธีการ ดังต่อไปนี้(๑)ต้นทุนการผลิต(ก)กรณีสินค้าที่ผลิตในราชอาณาจักรให้พิจารณาจากต้นทุนทั้งหมดที่มีอยู่ในการผลิตสินค้า ซึ่งได้แก่ ค่าวัตถุดิบค่าแรงงาน และค่าใช้จ่ายอื่นที่ใช้ในกระบวนการผลิต(ข)กรณีสินค้านำเข้าให้พิจารณาจากราคาของสินค้าและค่าใช้จ่ายที่ใช้ในการนำสินค้าเข้ามาในราชอาณาจักรซึ่งได้แก่ ราคา ซี.ไอ.เอฟ. อากรศุลกากรและค่าใช้จ่ายอื่นที่ใช้ในการดำเนินพิธีการศุลกากร(๒) ค่าบริหารจัดการ ให้พิจารณาจากค่าใช้จ่ายในสำนักงานซึ่งได้แก่ ค่าโฆษณา ค่าขนส่ง ค่าประกันภัย ค่าภาษีสรรพสามิตค่าภาษีอื่นที่จัดเก็บจากการขายสินค้านั้น ค่าธรรมเนียมในการรับฝากของในอารักขาศุลกากรเงินบำรุงกองทุนหรือองค์การตามที่กฎหมายกำหนดให้เรียกเก็บจากผู้มีหน้าที่เสียภาษีสำหรับสินค้านั้นและค่าใช้จ่ายอื่นที่เกี่ยวข้องกับการบริหารการขายสินค้าผู้ประกอบอุตสาหกรรมหรือผู้นำเข้า(๓) กำไรมาตรฐาน ให้พิจารณาจากราคาขายปลีกแนะนำหักต้นทุนการผลิตและค่าบริหารจัดการข้อ๕ เพื่อประโยชน์ในการพิจารณาและตรวจสอบการแจ้งราคาขายปลีกแนะนำของผู้ประกอบอุตสาหกรรมหรือผู้นำเข้าให้อธิบดีมีอำนาจประกาศกำหนดหลักเกณฑ์และวิธีการในการสำรวจการเก็บรวบรวมและวิเคราะห์ข้อมูลราคาสินค้าการพิจารณาราคาฐานนิยม และสถานที่ขายสินค้าข้อ๖ หากกรมสรรพสามิตสำรวจและตรวจสอบราคาขายปลีกแนะนำแล้วปรากฏกรณีหนึ่งกรณีใดดังต่อไปนี้ ให้ถือว่าเป็นราคาขายปลีกแนะนำไม่สอดคล้องกับความเป็นจริง(๑)ผู้ประกอบอุตสาหกรรมหรือผู้นำเข้าแจ้งราคาขายปลีกแนะนำต่ำกว่าร้อยละ ๙๕ของราคาฐานนิยมหรือ(๒)ผู้ประกอบอุตสาหกรรมหรือผู้นำเข้าแจ้งราคาขายปลีกแนะนำต่ำกว่าร้อยละ ๘๕ของราคาขายปลีกสูงสุดของสินค้านั้นที่มีจำหน่ายในตลาดปกติในกรณีที่ไม่สามารถหาราคาฐานนิยมได้ข้อ๗ หากกรมสรรพสามิตสำรวจและตรวจสอบราคาขายปลีกแนะนำแล้วปรากฏกรณีหนึ่งกรณีใดดังต่อไปนี้ ให้ถือว่าเป็นราคาขายปลีกแนะนำไม่เป็นไปตามกลไกตลาด(๑)เป็นราคาที่ผู้ประกอบอุตสาหกรรมหรือผู้นำเข้าและผู้บริโภคมิได้ใช้ซื้อขายสินค้ากันจริงในตลาดปกติ(๒)เป็นราคาเพื่อการส่งเสริมการขาย(๓)เป็นราคาขายที่ขายให้กับผู้มีสิทธิพิเศษ หรือ(๔)เป็นราคาขายที่มีเงื่อนไขการขายจนทำให้ราคาขายไม่เป็นไปตามกลไกตลาดข้อ๘ ในกรณีที่ราคาขายปลีกแนะนำไม่สอดคล้องกับความเป็นจริงไม่เป็นไปตามกลไกตลาดหรือไม่สามารถกำหนดราคาได้ให้อธิบดีมีอำนาจประกาศราคาขายปลีกแนะนำเพื่อถือเป็นเกณฑ์ในการคำนวณภาษีโดยกำหนดจากราคาขายหรือราคานำเข้า ตามหลักเกณฑ์และวิธีการ ดังต่อไปนี้(๑)ในกรณีที่ราคาขายปลีกแนะนำไม่สอดคล้องกับความเป็นจริงให้ใช้ราคาฐานนิยมเว้นแต่ในกรณีที่ไม่สามารถหาราคาฐานนิยมได้ให้ใช้ราคาขายปลีกสูงสุดในตลาดปกติโดยไม่รวมภาษีมูลค่าเพิ่มซึ่งจะต้องเป็นราคาที่ไม่มีการส่งเสริมการขายไม่หักส่วนลด หรือมีการให้สิทธิประโยชน์ใด ๆ(๒)ในกรณีที่ราคาขายปลีกแนะนำไม่เป็นไปตามกลไกของตลาดให้อธิบดีประกาศกำหนดราคาขายปลีกแนะนำตามหลักเกณฑ์และวิธีการตามลำดับ ดังต่อไปนี้(ก)ราคาฐานนิยม เว้นแต่ในกรณีที่ไม่สามารถหาราคาฐานนิยมได้ให้ใช้ราคาขายปลีกสูงสุดของสินค้านั้นในตลาดปกติโดยไม่รวมภาษีมูลค่าเพิ่มซึ่งจะต้องเป็นราคาที่ไม่มีการส่งเสริมการขายไม่หักส่วนลดหรือมีการให้สิทธิประโยชน์ใด ๆ(ข)ราคาที่บวกเพิ่มจากราคาขายหรือราคานำเข้า โดยแยกตามลักษณะของสินค้าดังต่อไปนี้๑)กรณีสินค้าที่ผลิตในราชอาณาจักรให้กำหนดจากราคาขายของผู้ประกอบอุตสาหกรรมบวกค่าบริหารจัดการตามข้อ๔ (๒) และกำไรมาตรฐานตามข้อ ๔ (๓)จนถึงการขายปลีกแก่ผู้บริโภคโดยไม่รวมภาษีมูลค่าเพิ่ม๒) กรณีสินค้านำเข้า ให้กำหนดจากราคาศุลกากรค่าบริหารจัดการตามข้อ ๔ (๒) และกำไรมาตรฐานตามข้อ ๔ (๓) จนถึงการขายปลีกแก่ผู้บริโภคโดยไม่รวมภาษีมูลค่าเพิ่ม(ค)ราคาขายปลีกแนะนำของสินค้าประเภท ชนิด คุณภาพและปริมาณเดียวกันหรือใกล้เคียงกันของผู้ประกอบอุตสาหกรรมหรือผู้นำเข้ารายนั้นที่ขายในท้องตลาดให้แก่ผู้บริโภคหากไม่มีราคาดังกล่าวให้ใช้ราคาขายปลีกแนะนำของสินค้าประเภท ชนิด คุณภาพและปริมาณเดียวกันหรือใกล้เคียงกันของผู้ประกอบอุตสาหกรรมหรือผู้นำเข้ารายอื่นที่ขายในท้องตลาดให้แก่ผู้บริโภค(๓)ในกรณีที่ไม่สามารถกำหนดราคาขายปลีกแนะนำได้ ให้นำหลักเกณฑ์และวิธีการตาม (๒) (ข)หรือ (ค) ตามลำดับ มาใช้บังคับโดยอนุโลมให้ไว้ ณ วันที่ ๑๒กันยายน พ.ศ. ๒๕๖๐อภิศักดิ์ ตันติวรวงศ์รัฐมนตรีว่าการกระทรวงการคลังหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๑๗ (๑)แห่งพระราชบัญญัติภาษีสรรพสามิต พ.ศ. ๒๕๖๐บัญญัติให้กรณีการเสียภาษีตามมูลค่าสำหรับสินค้าให้ถือตามราคาขายปลีกแนะนำโดยต้องพิจารณาจากต้นทุนการผลิตค่าบริหารจัดการ และกำไรมาตรฐานและในกรณีที่ราคาขายปลีกแนะนำไม่สอดคล้องกับความเป็นจริง ไม่เป็นไปตามกลไกตลาดหรือไม่สามารถกำหนดราคาได้ให้อธิบดีมีอำนาจประกาศกำหนดราคาขายปลีกแนะนำตามหลักเกณฑ์และวิธีการที่กำหนดในกฎกระทรวงจึงจำเป็นต้องออกกฎกระทรวงนี้ปวันวิทย์/ภวรรณตรี/จัดทำ๒๐ กันยายน๒๕๖๐[๑] ราชกิจจานุเบกษาเล่ม ๑๓๔/ตอนที่ ๙๕ ก/หน้า ๗/๑๖ กันยายน ๒๕๖๐